Medzany

Medzany sú obec na Slovensku v okrese Prešov.

 Polohopis 
Obec sa rozprestiera v Šarišskom podolí na strednom toku rieky Torysy. Charakteristickú panorámu chotára obce tvorí Šarišský hradný vrch () sopečného pôvodu, tvorený mladotreťohornými amfibolicko pyroxénickými andezitmi.

 Kultúra a zaujímavosti  
 Pamiatky 
 Rímskokatolícky Kostol Všetkých svätých, jednoloďová klasicistická stavba s polkruhovým ukončením presbytéria a predstavanou vežou, z roku 1810.  Stojí na mieste staršej stredovekej stavby, z ktorej sa dochovala, pravdepodobne renesančná, veža. Úpravami prešiel v roku 1867, 1904, 1927 a 1940. Interiér je zaklenutý pruskými klenbami. Zariadenie, vrátane hlavného oltára, pochádza zo začiatku 20. storočia. Kostol má hladké fasády so sekundárnymi bočnými prístavbami z obdobia po roku 1970. Veža má v hornej časti lizénové rámovanie, ukončená je ihlancovou helmicou.

 Občianska vybavenosť 
Okrem rímskokatolíckeho kostola sa v obci nachádza aj evanjelická modlitebňa.

 Referencie 

 Iné projekty 

 Externé odkazy 



Kategória:Obce okresu Prešov